**385-14/2013**

**OKÁNY KÖZSÉG ÖNKORMÁNYZATÁNAK KÉPVISELŐ-TESTÜLETE**

***2013. június 24-én megtartott testületi ülésének***

***jegyzőkönyve***

**Készült**: Okány Község Önkormányzat Képviselő-testületének 2013. június 24-én 900  órakor megtartott rendkívüli üléséről.

**Az ülés helye**: Önkormányzat Tanácskozóterme.

**Jelen vannak**: Király Endre alpolgármester

 Árva Lajos, Bodó Károly,

 Petri László, Poszt Imre képviselők

**Igazoltan távol van**: Fekete Zoltán polgármester

 Simon Imre képviselő

**Tanácskozási joggal**: Bai Zsolt jegyző

**Meghívott vendégek:** Dézsi Erzsébet szakmai vezető

 Varga József műszaki előadó

**Király Endre** alpolgármester: köszöntöm a mai ülésen megjelent képviselőtársaimat, a jegyző urat, meghívott vendéget.

Megállapítom, a Képviselő-testületi ülés határozatképes, mivel a megválasztott képviselők közül 5 fő jelen van.

Javaslatot teszek a Képviselő-testületi ülés napirendi pontjaira: - megkérdezem van-e javaslat más napirend felvételére?

**N a p i r e n d i j a v a s l a t :**

1./ Helyi Esélyegyenlőségi Program elfogadása

 Előadó: Dézsi Erzsébet szakmai vezető

 (Írásos anyag)

2./ Térítési díj rendelet módosítása

 Előadó: Bai Zsolt jegyző

 (Írásos anyag)

3./„Okány Községért„ kitüntető díj adományozása

 Előadó: Király Endre alpolgármester

 4./ Bejelentések

A Képviselő-testület, hozzászólás nélkül - 5 igen szavazattal, ellenszavazat, tartózkodás nélkül – a napirendet elfogadja, más javaslattal nem éltek.

Jegyzőkönyv hitelesítőnek javaslom Bodó Károly és Poszt Imre képviselőt.

A Képviselő-testület 5 igen szavazattal, ellenszavazat, tartózkodás nélkül Bodó Károly és Poszt Imre képviselőket jegyzőkönyv hitelesítőnek elfogadja.

**Tárgy:** Helyi Esélyegyenlőségi Program elfogadása

 Előadó: Dézsi Erzsébet szakmai vezető

 (Írásos anyag)

**Király Endre** alpolgármester: Felkérem az anyag készítőjét Dézsi Erzsébet szakmai vezetőt, hogy tegye meg szóbeli kiegészítését.

**Dézsi Erzsébet** szakmai vezető: Minden településnek rendelkeznie kell Helyi Esély- egyenlőségi Programmal, ellenkező esetben az önkormányzat nem nyújthat be pályázatot. Az anyag készítésekor sok adatot gyűjtöttünk települési szinten.

A 2011-es év számadatait tükrözi a program. Az esélyegyenlőség érdekében a szükséges feladatokat, célokat rögzíti. Figyelemmel a Biztos Kezdet Ház, az Idősbarát, Gondozási központ, Közösségi ház programjaira. Csak úgy lehet a jövőben bármilyen pályázatot benyújtani, ha rendelkezik az önkormányzat elfogadott Helyi Esélyegyenlőségi Programmal.

**K é r d é s, v é l e m é n y:**

--------

**Király Endre** alpolgármester: Amennyiben nincs kérdés, a programot az előterjesztés szerint javaslom elfogadásra. Kérem, kézfelemeléssel szavazzunk!

A Képviselő - testület kérdés, hozzászólás nélkül – 5 igen szavazattal, ellenszavazat és tartózkodás nélkül – az alábbi döntést hozta:

**97/2013. (VI. 24.) Ök. sz. h a t á r o z a t:**

 Okány Község Önkormányzat Képviselő-testülete
 a Helyi Esélyegyenlőségi Programot az előterjesztett
 formában elfogadja.

 **Felelős:** Fekete Zoltán polgármester

 **Határidő:** értelem szerint

**Tárgy:** Térítési díj rendelet módosítása

 **Előadó:** Bai Zsolt jegyző

 (Írásos anyag)

**Király Endre** alpolgármester: Felkérem az anyag készítőjét, tegye meg szóbeli kiegészítését az írásos előterjesztéssel kapcsolatban.

**Bai Zsolt** jegyző: A kormányhivatal törvényességi észrevétele miatt szükséges a 2/2013.
(I. 30.) önkormányzati rendeletünket módosítani. Az előterjesztett határozati javaslatban foglaltak szerint kérem, szíveskedjenek döntést hozni.

**K é r d é s, v é l e m é n y:**

--------

**Király Endre** alpolgármester: Amennyiben nincs kérdés, az előterjesztésben foglaltakat javaslom elfogadásra. Kérem, kézfelemeléssel szavazzunk!

A Képviselő – testület, kérdés, hozzászólás nélkül – 5 igen szavazattal, ellenszavazat és tartózkodás nélkül- az alábbi döntést hozta:

 **98/2013. (VI. 24.) Ök. sz. h a t á r o z a t:**

Okány Község Önkormányzat Képviselő-testülete az
alkalmazottak és a vendégétkezők étkezési térítési díját 551,-Ft. + Áfa / nap összegben állapítja meg.

**Határidő:** azonnal.

**Felelős:** Fekete Zoltán polgármester

A Képviselő – testület, kérdés, hozzászólás nélkül – 5 igen szavazattal, ellenszavazat és tartózkodás nélkül- az alábbi rendeletet alkotta:

**7/2013. (VI. 25.) önkormányzati rendelet:**

 /mellékletben/

**B e j e l e n t é s e k:**

**Király Endre** alpolgármester: Megkérdezem van-e bejelentés, észrevétel?

**Varga József** műszaki előadó: A KLIK küldött egy táblázatot, energetikai felmérést kell az iskola épületek műszaki adatairól készíteni. A 2011-12.-es gáz és áramfogyasztási adatokat megküldtük. A tanulmányt meg kell csináltatni szakemberrel. A költsége kb. 50 000.-Ft. Kérem a képviselők támogatását, mivel az épület az önkormányzat tulajdona.

**K é r d é s, v é l e m é n y:**

--------

**Király Endre** alpolgármester: Az intézmény a mi tulajdonunk, nekünk van kötelezettségünk. Aki egyetért azzal, hogy megrendeljük az intézmény energetikai műszaki felmérését szakember bevonásával, a tanulmány készítését megrendeljük, kérem kézfelemeléssel szavazzon!

A Képviselő – testület, kérdés, hozzászólás nélkül – 5 igen szavazattal, ellenszavazat és tartózkodás nélkül- az alábbi döntést hozta:

 **99/2013. (VI. 24.) Ök. sz. h a t á r o z a t:**

Okány Község Önkormányzat Képviselő-testülete
az általános iskola épületének energetikai műszaki felmérését szakember bevonásával megrendeli.

Megbízza a polgármestert, hogy a tanulmány készítésére kössön megállapodást műszaki szakemberrel.

Felelős: Fekete Zoltán polgármester

Határidő: folyamatos

**Poszt Imre** képviselő: A belvízelvezető árok tisztításakor, sok növény, fa, virág kiásásra kerül, megsérül. Vissza lesz-e eredeti állapotába állítva a környezet a munkálatok végeztével?

**Bodó Károly** képviselő: Nekem is ehhez a témához van véleményem: A hét végén a munkákat abbahagyják, a temetetlen, kiálló vasrudak, vezetékek balesetveszélyesek.

A baj elkerülése érdekében jelezzük a munkavezetőnek, ne hagyja a munkaterületen ezeket a csöveket, vezetékeket fedetlenül.

**Varga József** műszaki szakember: A kivitelezőknek jelezni fogjuk, ne történjen ez meg legközelebb. A felelősség az övéké. A zöldek, fa, virág, nem kerül helyreállításra, csak a kapubejáró, az úttest, járda kerül az eredeti állapotában helyreállításra.

**Király Endre** alpolgármester: Kérdezem van-e bejelentés, észrevétel.

-----

Mivel több napirend nincs, úgy az ülés nyílt részét 1005 órakor bezárom és a következő napirendi pontok tárgyalásához zárt ülést kérek.

1./ Lakásfelújítási támogatások (Írásos anyag)

 Előadó: Varga József műszaki ügyintéző

2./ „Okány Községért” kitüntető díj adományozása

 Előadó: Király Endre alpolgármester

A Képviselő-testület hozzászólás nélkül – 5 igen szavazattal, ellenszavazat, tartózkodás nélkül a fenti napirendi pontok zárt ülésen történő tárgyalásával egyetért.

k.m.f.

 Király Endre sk. Bai Zsolt sk.

 alpolgármester jegyző

Bodó Károly sk. Poszt Imre sk.

jegyzőkönyv - hitelesítő